钦定古今图书集成/理学汇编/文学典/第117卷 > 韩廷锡
## 钦定古今图书集成/理学汇编/文学典/第117卷 > 韩廷锡

按《福建通志》：“廷锡，字晋之，候官人。博综经史，为竟陵
锺惺所知，筑别业于道山之榕庵，以著书老咸出自
手录，名《榕庵集》。与诸生齐庄，字望子，李时成，字明六，
林蕙字孟采交善，相与积学砥行，斌斌如也。庄著述
甚富。时成有《白湖集》，蕙有《让竹亭集》。同时又有陈元
纶，字道掌，以文翰名。邓庭曾字约斋，著《礼记存疑》四”
卷。王时遇，字达宇，笃志力学，至老不衰；王户，字有巢，
以能诗及善古篆隶奇字著。